Document ID: 32003R0529

Komisijas Regula (EK) Nr. 529/2003
(2003. gada 24. marts),
ar ko groza Regulas (EK) Nr. 1279/98, (EK) Nr. 1128/1999, (EK) Nr. 1247/1999 un (EK) Nr. 140/2003 attiecībā uz dažām Rumānijas liellopu gaļas produktu tarifu kvotām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2345/2001 [2], un jo īpaši tās 32. panta 1. punktu,
tā kā:
(1) Protokols, kas apstiprināts ar Padomes 2002. gada 19. decembra Lēmumu 2003/18/EK par protokola slēgšanu, ar ko pielāgo Eiropas nolīguma tirdzniecības aspektus, ar kuru izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, ņemot vērā Pušu sarunu par jaunām savstarpējām lauksaimniecības koncesijām rezultātus [3], paredz jaunas koncesijas attiecībā uz dažu liellopu gaļas produktu importu saskaņā ar tarifu kvotām, kas atvērtas ar minēto nolīgumu. Tās piemēro no 2003. gada 1. aprīļa.
(2) Komisijas 1998. gada 19. jūnija Regula (EK) Nr. 1279/98, ar ko nosaka sīki izstrādātas normas, saskaņā ar kurām liellopu gaļai un teļa gaļai piemēro Regulās (EK) Nr. 2290/2000, (EK) Nr. 2433/2000, (EK) Nr. 2434/2000, (EK) Nr. 2435/2000, (EK) Nr. 2851/2000 un (EK) Nr. 1408/2002 ir noteiktas Bulgārijai, Čehijas Republikai, Slovākijas Republikai, Rumānijai, Polijas Republikai un Ungārijas Republikai noteiktās tarifu kvotas [4], kurā jaunākie grozījumi izdarīti ar Regulu (EK) Nr. 1634/2002 [5], Komisijas 1999. gada 28. maija Regula (EK) Nr. 1128/1999, ar ko paredz sīki izstrādātus noteikumus tarifu kvotas piemērošanai trešo valstu izcelsmes teļiem, kas sver ne vairāk kā 80 kilogramus [6], kurā jaunākie grozījumi izdarīti ar Regulu (EK) Nr. 1634/2002, Komisijas 1999. gada 16. jūnija Regula (EK) Nr. 1247/1999, ar ko nosaka sīki izstrādātas normas tarifa kvotas piemērošanai attiecībā uz dzīviem liellopiem svarā no 80 līdz 300 kilogramiem, kuru izcelsme ir konkrētas trešās valstis [7], kurā jaunākie grozījumi izdarīti ar Regulu (EK) Nr. 1634/2002, un Komisijas 2003. gada 27. janvāra Regula (EK) Nr. 140/2003, ar ko nosaka to daudzumu procentuālo daļu, kurus var pieļaut attiecībā uz 2003. gada janvārī iesniegtajiem pieteikumiem ievešanas atļaujas saņemšanai saskaņā ar Regulā (EK) Nr. 1279/98 Polijas Republikai, Ungārijas Republikai, Čehijas Republikai, Slovākijai, Bulgārijai un Rumānijai noteiktajām liellopu gaļas tarifu kvotām [8], tādēļ jāgroza, lai tās stātos spēkā no 2003. gada 1. aprīļa.
(3) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 1279/98 groza šādi:
1. Virsrakstu aizstāj ar šādu virsrakstu:
"Komisijas 1998. gada 19. jūnija Regula (EK) Nr. 1279/98, ar ko nosaka sīki izstrādātas normas, saskaņā ar kurām liellopu gaļai un teļa gaļai piemēro Padomes Regulās (EK) Nr. 2290/2000, (EK) Nr. 2433/2000, (EK) Nr. 2434/2000, (EK) Nr. 2851/2000, (EK) Nr. 1408/2002 un Padomes Lēmumā 2003/18/EK Bulgārijai, Čehijas Republikai, Slovākijai, Polijas Republikai, Ungārijas Republikai un Rumānijai noteiktās tarifu kvotas."
2. Regulas 1. panta pirmo daļu aizstāj ar šādu daļu:
"Ievešanas atļaujas uzrāda par to produktu importu Kopienā, kas uzskaitīti šeit I pielikumā saskaņā ar kvotām, kuras noteiktas Padomes Regulās (EK) Nr. 2290/2000 [9], (EK) Nr. 2433/2000 [10], (EK) Nr. 2434/2000 [11], (EK) Nr. 2851/2000 [12] un (EK) Nr. 1408/2002 [13] un Padomes Lēmumā 2003/18/EK [14].."
3. Regulas 3. pantu groza šādi:
a) pirmo daļu groza šādi:
i) svītro c) apakšpunkta otro daļu;
ii) pievieno šādu otro daļu:
"Produktu grupa c) apakšpunkta nozīmē ir:
- vai nu produkti, kas atbilst KN kodiem 0201 vai 0202 un kuru izcelsmes valsts ir viena no I pielikumā minētajām valstīm,
- vai produkti, kas atbilst KN kodiem 02061095, 02062991, 02102010, 02102090, 02109951, 02109959 vai 02109990 un kuru izcelsmes valsts ir Ungārija,
- vai produkti, kas atbilst KN kodiem 02061095, 02062991, 021020 vai 02109951 un kuru izcelsmes valsts ir Rumānija,
- vai produkti, kas atbilst KN kodam 160250 un kuru izcelsmes valsts ir Polija,
- vai produkti, kas atbilst KN kodam 160250 un kuru izcelsmes valsts ir Rumānija.";
b) regulas 2. punktu aizstāj ar šādu:
"2. Neatkarīgi no Regulas (EK) Nr. 1445/95 5. panta licenču pieteikumu 16. ailē un licencēs uzrāda vienu no šādām KN kodu grupām:
- 0201, 0202,
- 02061095, 02062991, 02102010, 02102090, 02109951, 02109959, 02109990,
- 02061095, 02062991, 021020, 02109951,
- 160250.".
4. Regulas I pielikumu aizstāj ar šeit pielikumā pievienoto tekstu.
2. pants
Regulas (EK) Nr. 1128/1999 2. panta 2. punktu aizstāj ar šādu punktu:
"2. Attiecībā uz 1. punktā minēto daudzumu muitas nodokļa likmi samazina par:
- 80 % par dzīvniekiem, kuru izcelsmes valsts ir Čehijas Republika, Slovākija, Bulgārija, Igaunija, Latvija un Lietuva,
- 90 % par dzīvniekiem, kuru izcelsmes valsts ir Polija, Ungārija un Rumānija."
.
3. pants
Regulas (EK) Nr. 1247/1999 1. panta 2. punktu aizstāj ar šādu punktu:
"2. Attiecībā uz 1. punktā minēto daudzumu muitas nodokļa likmi samazina par:
- 80 % par dzīvniekiem, kuru izcelsmes valsts ir Čehijas Republika, Slovākija, Bulgārija, Igaunija, Latvija un Lietuva,
- 90 % par dzīvniekiem, kuru izcelsmes valsts ir Polija, Ungārija un Rumānija."
.
4. pants
Regulas (EK) Nr. 140/2003 1. panta 2. punktam pievieno šādu e) apakšpunktu:
"e) 50 tonnas par liellopu gaļas produktiem, kas atbilst KN kodiem 02061095, 02062991, 021020 un 02109951 un kuru izcelsmes valsts ir Rumānija."
.
5. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
To piemēro no 2003. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 24. martā

Labels: 3
17
18